
ПРАВИЛНИК
за
устройството и дейността на Общинско предприятие „Чистота и озеленяване”, бюджетна дейност към Община Приморско
I. ОБЩИ РАЗПОРЕДБИ
Чл.1 Този правилник урежда дейността, структурата и числения състав на Общинско предприятие „Чистота и озеленяване” - Община Приморско.
Чл.2 Общинското предприятие „Чистота и озеленяване” е специализирано звено на Община Приморско по смисъла на гл. VI от Закона за общинската собственост за извършване на следните дейности:

1. Чистота – сметосъбиране, сметоизвозване, управление на „Претоварна станция”

2. Озеленяване

3. Управление на дейностите по отпадъците – сепарация

4. Управление на  рибарско пристанище „Приморско”
5.   Строителни дейности.
Чл.З
Общинското
предприятие
„Чистота и озеленяване”  няма статут на
юридическо лице.
Чл.4
Общинското
предприятие „Чистота
 и озеленяване” се създава за неопределен срок.
Чл.5
Общинското
предприятие
 „Чистота и озеленяване” е второстепенен разпоредител с бюджетни средства от бюджета на Община Приморско.
II. НАИМЕНОВАНИЕ, АДРЕС, ПРЕДМЕТ НА ДЕЙНОСТ
Чл.6 Общинското предприятие е с наименование „Чистота и озеленяване”, с адрес на управление -  гр. Приморско, ул. „Съединение” №5.
Чл.7 (1) Общинското предприятие „Чистота и озеленяване” Община Приморско се създава за осъществяване на следните дейности:
т.1 Събиране на смет в съдове тип „Бобър”, четири кубикови, двукубикови контейнери, еднофамилни кофи за смет и др.
т.2   Извозване на смет със специализирани автомобили
т. 3 Почистване на улици със специализирана техника

т.4  Ръчно метене на тротоари и улици 
т.5 Миене улици, тротоари и алеи с водоноски
т.6 Извозване на кал
т.7 Почистване на регули и извозване отпадъци с автомобили
т.8 Събиране на шума
т.9 Озеленяване, зацветяване и затревяване на паркове и градини

т.10 Косене, поливане и поддръжка на зелени площи

т.11 Ръчно снегопочистванена обществени места /около сградата на общинска администрация, кметства, училища, детски градини, поликлиники и здравни служби и др./, опесъчяване на улиците и обработка с едра сол

т.12 Сепарация на отпадъци

т.13 Управление и стопанисване, в качеството му на оператор, съгласно ЗМПВВППРБ на рибарско пристанище Приморско
III. СТРУКТУРА

Чл. 8 (1) Общинското предприятие „Чистота и озеленяване” има следната структура:

т.1 Директор

т.2 Заместник директор

т.3 Отговорен счетоводител

т.4 Счетоводител

т.5 ЧР, ТРЗ, касиер

т.6 Направление „Чистота”

т.7 Направление „Озеленяване”

т.8 Направление „Пристанище” 

(2) Общата численост на персонала по предходната алинея, се определя ежегодно от Общински съвет – Приморско, с приемане на бюджета за съответната година. 

Чл.9 Директорът ръководи дейността на Общинското предприятие „Чистота и озеленяване” в рамките на предоставените му с настоящия правилник правомощия.

IV. УПРАВЛЕНИЕ
Чл.10 Директорът на Общинското предприятие „Чистота и озеленяване” се назначава и освобождава от Кмета на Община Приморско и има следните права и задължения:
т.1 Представлява Предприятието пред държавните и общински органи и институции, съдебните органи, банките, както пред всички други физически и юридически лица.
т.2 Сключва, изменя и прекратява трудовите договори на работещите в Предприятието, утвърждава длъжностните им характеристики, следи за спазването на трудовото законодателство и извършва други действия от името на работодателя - Община Приморско, по смисъла на Кодекса на труда.
т.З Осъществява оперативното ръководство на дейността на предприятието и периодично изготвя и представя на Кмета на Общината отчет за нея.
т.4 Осъществява общото ръководство и контрол при управлението на предоставените на предприятието недвижими имоти и ДМА.
т.5 Закупува дълготрайни активи.
Чл.11 Трудовите договори на работниците и служителите в Общинското предприятие се сключват с Директора на предприятието.
V. ФИНАНСИРАНЕ НА ПРЕДПРИЯТИЕТО
Чл.12 Общинското предприятие „Чистота и озеленяване” се финансира от бюджета на Община Приморско. Всички разходи се реализират по Единния бюджетен класификатор на разходите по бюджета на Община Приморско.
Чл.13 Общинското предприятие „Чистота и озеленяване” изготвя справка за необходимите му бюджетни средства за следващата година, която внася за утвърждаване от Общинския съвет гр. Приморско. За база се вземат фактически извършените разходи, както следва:

т. 1 Работни заплати на списъчния и извънсписъчен състав ( одобрен с решение на Общински съвет).
т.2 Издръжка - стоки, материали, вода, горива, ел. енергия, външни услуги и др.
т.З Текущ ремонт и поддръжка на материалната база - сгради, машини, съоръжения и транспортни средства.
т.4 Придобиване на дълготрайни активи.
 т.5 Други.
Чл.14 Бюджетните средства се използват само по предназначение, съгласно одобрения от Общински съвет на Общинско предприятие „Чистота и озеленяване” за съответната година.
Чл.15 Промени в одобрения бюджет се извършват след разглеждане и гласуване от Общински съвет въз основа на мотивирано искане от Директора на Общинско предприятие „Чистота и озеленяване”
Чл.16 Общинско предприятие „Чистота и озеленяване” води счетоводната отчетност съгласно Закона за счетоводството и свързаните с него нормативни актове.
VI. ПРЕХОДНИ И ЗАКЛЮЧИТЕЛНИ РАЗПОРЕДБИ
§1. Tози Правилник се приема на основание чл. 52, ал. 3 от Закона за общинската собственост.
§2.3а неуредените в този Правилник случаи се прилагат разпоредбите на действащото законодателство в Република България, в това число и актовете на местно самоуправление на територията на Община Приморско.

§3. Пристанищните такси и цени на услуги за посещения, престой и домуване на яхти и кораби, събирани от община Приморско за услугите, предлагани от Рибарско пристанище „Приморско” и специализираните пристанищни обекти към него, се определят с Тарифа Приложение №2 от настоящия правилник при спазване на правилата за организация на работата на рибарско пристанище „Приморско” – Приложение №1 от настоящия правилник. 
§4. След датата на въвеждане на еврото в Република България, размерът на всички парични стойности, посочени в български лева, се превалутират и закръгляват в евро, съобразно реда по чл.12 и чл.13 от Закона за въвеждане на еврото в РБ.  

ПРИЛОЖЕНИЕ №1

ПРАВИЛНИК ЗА ОРГАНИЗАЦИЯ НА РАБОТАТА 
В 

РИБАРСКО ПРИСТАНИЩЕ ПРИМОРСКО

Чл.1. Настоящият правилник определя режима на плаване и стоянка в акваторията на рибарско пристанище „Приморско“.


Чл.2. (1) Собственик на рибарско пристанище е Община Приморско.

(2) Оператор на рибарско пристанище Приморско е Общинско предприятие „Чистота и озеленяване”. 


Чл.3.Оперативното ръководство и контрол по спазването на задължителните разпоредби на ИА "Морска администрация", Гранична полиция,  Митницата и други нормативни документи се изпълнява от щатния състав на рибарско пристанище Приморско състоящ се от: 
- Директор на ОП „Чистота и озеленяване” 

-Ръководител на Рибарско пристанище „Приморско”

-Брегови моряци на Рибарско пристанище „Приморско”


Чл. 4. Всички посетители, собственици на плавателни съдове и техните гости посещават Рибарско пристанище  „Приморско“  и ползват предлаганите услуги на свой риск и отговорност. Те са длъжни да спазват обществения ред, установените правила на територията на пристанището, както и да изпълняват препоръките и указанията, направени от персонала, когато са допуснали нарушаването им. 


Чл.5. Всички собственици на плавателни съдове са длъжни да предоставят на ръководителя на пристанището списък с данни на хората , имащи право да посещават или ползват техните плавателни съдове в тяхно отсъствие. 
В случай, че такива данни не бъдат представени, персонала на пристанището няма да допуска до борда на плавателните съдове трети лица .  



Чл.6. Рибарско пристанище „Приморско” е предназначено за: 

т.1 Осигуряване на безопасна стоянка на плавателните съдове.

т.2 Осигуряване на платена по действащата тарифа стоянка за плавателни съдове под български или чужд флаг от страни членки на ЕС. 

т.3 Оказване помощ на бедстващите и аварирали плавателни съдове. 


Чл.7. Дейностите по подготовка за изваждане и спускане на вода,
обслужване, поддръжка и ремонт на плавателни съдове се съгласуват с
ръководителя на пристанището или упълномощено от него лице и се извършват
след даване на разрешение на посочени от тях места. 


Чл.8 (1) Всички плавателни съдове застават на определените им кейови
места съгласно схемата за швартоване на пристанището или сключените от тях
Договори за приставане и домуване с поставени на бордовете кранци и отбивачи.
           (2) Кейовите места да бъдат оборудвани носово с кнектове, кърмово с котвени съоръжения.

(3) Промяната на кейовото място се допуска само с писмено разрешение
на ръководителя на пристанището или упълномощено от него лице, с
изключение  на аварийни случаи. 


Чл.9. Всички собственици и капитани на плавателни съдове са персонално
отговорни за правилното маневриране, швартоване и снемане от котва на своите
плавателни съдове. 

Чл.10. Собствениците на плавателни съдове сами осигуряват и окомплектоват с подходящи накрайници, кабели и маркучи за свързване със съоръженията за брегово захранване. Собствениците на плавателни съдове отговарят за изправността на присъединителните устройства и за съответствието им с действащите стандарти за външно ползване. Подаването на брегово захранване с електричество се извършва само след проверка на присъединителните кабели и накрайници в присъствието на служител на
пристанището. 


Чл.11./1/ Всички собственици на плавателни съдове и упълномощените от тях лица и капитани са длъжни да проверяват за правилното и надеждно свързване с бреговото захранване с цел предотвратяване на повреди по електрическите и електронни уреди на борда, както и на захранващите системи на пристанището.


 /2/ Когато на борда на плавателния съд няма вахтен, собствениците им или упълномощените от тях лица и капитани са длъжни да изключат бреговото эахранване и всички  електрически и газови системи на борда. 

/3/ Всички лица, които се намират на борда на плавателния съд трябва да спазват стриктно препоръките и инструкциите за безопасност при използване на електричество. 


Чл.12./1/ Всички ремонтни дейности на територията на пристанището се
извършват след молба от собственика, в която се описват вида на ремонтните
работи и разрешение на ръководителя на пристанището или упълномощено от него лице.


/2/Извършването на ремонтни дейности, изискващи огневи работи става при спазване на действащите правила и инструкции за пожарна и аварийна безопасност. 


/3/Забранява се извършването на сервизни и ремонтни дейности през
месеците юни, юли и август . След изрично разрешение на ръководителя на пристанището или  упълномощено от него лице, през тези месеци се допуска
само извършването на  неотложни ремонтни дейности. 


/4/Даването на някое от разрешенията, предвидени в този член, не
ангажира отговорността на Оператора на пристанището и не освобождава
собствениците и лицата, които извършват ремонтни дейности от отговорност за
щети нанесени върху съоръженията на пристанището, на други плавателни съдове или на  трети лица. 


Чл.13.Всички собственици на плавателни съдове са длъжни да поддържат
в отлично състояние и готовност, предписаните им от закона противопожарно,
спасително и аварийно оборудване, с цел предприемане на навременни и
ефективни действия при възникване на инциденти. 


Чл.14./1/. Собствениците на плавателни съдове, техните гости,
упълномощените от тях лица и капитани са длъжни да пазят чистотата в района и
акваторията  на пристанището. 


/2/Персоналът на пристанището осигурява общо почистване на района и
акваторията, както и приемане на битови отпадъци от плавателните съдове на
определените за това места. Битовите отпадъци от плавателните съдове трябва да се
изхвърлят  опаковани, в торби за отпадъци. 


/3/Забранява се изхвърлянето на отпадъци, резултат от корабоплавателна
дейност, като сантинни и фекални води в акваторията, подходния канал и района
на пристанището. Изхвърлянето на тези отпадъци става според действащото
законодателство. За констатирани нарушения на това правило, ръководителят на
пристанището уведомява съответните органи и има право да ограничи достъпа
на извършителя до пристанището за срок от една година. 
           /4/Забранява се поставянето по бордовете на пластмасови бутилки, велосипедни и автомобилни гуми.

Чл.15.Маневрирането и плаването в акваторията на пристанището и
подходния канал се извършва съгласно разпоредбите на Международните
правила за Предпазване от Сблъскване на Море, предписанията на ИА „Морска Администрация  и добрата морска практика . 


Чл.16. Сигурността на корабоплаването се осигурява чрез:


/1/ Ръководство и контрол на движението и швартоването на плавателните съдове на определените им места в акваторията на пристанището.


/2/Спазване на сигналите за движение на плавателните съдове. 

/3/ Своевременно известие за подход към пристанището. 


/4/Общият контрол по сигурността се извършва от органите на ИА "Морска администрация“.


Чл.17.Всички собственици и капитани на плавателни съдове, движещи се по вода и маневриращи в подходния канал и акваторията на пристанището, са длъжни да спазват максимално допустимата скорост от 3 възела. 


Чл.18. Влизане и напускане на пристанището: 


/1/Всички плавателни съдове влизащи или напускащи пристанището са длъжни  да вземат разрешение и да се запишат във вахтения журнал. Разрешението се издава само при изплатени всички задължения към пристанището. 


/2/Всички плавателни съдове при швартоване в акваторията на пристанището  са длъжни: 



- да  представят документи за собственост и регистрация. 



-да се запознаят с настоящият правилник. 




-да сключат с пристанището Договор за приставане и домуване на
плавателни съдове, който урежда всички взаимоотношения между страните. 


-да заплатят съгласно действащите тарифи ползването на кейовото място в
брой или  по банков път. 



-капитана и собственика на плавателния съд да получат пропуск за влизане и
излизане от портала на пристанището. 


/3/Плавателните съдове влизащи в акваторията на пристанището дават
път на излизащите от него. 


Чл. 19. Маневриране в акваторията на пристанището: 


/1/Регулирането на движението и швартоването на кея се извършва по
УКВ или  визуално от дежурните брегови моряци. 

/2/Сигналите и разпорежданията на служителите на пристанището са задължителни за всички плавателни съдове намиращи се в акваторията му . 


/3/Маневрирането в пристанището се забранява при лоши метеорологични условия, когато това е обозначено от персонала на пристанището. 


Чл. 20. В акваторията а пристанището се забранява: 


/1/ Промяната без разрешение на швартовото място освен в аварийни ситуации.


/2/Изхвърлянето на всякакви отпадъци, нефтопродукти и санитарни води, освен в предвидените за това съоръжения. 


/3/Къпането, плуването, карането на водни колела, ски, сърф и др., както и извършването на водолазни работи, освен в разрешените от държавното законодателство случаи . 


/4/Подаването на каквито и да е звукови и светлинни сигнали освен в аварийни случаи. 


/5/Стрелбата с огнестрелно оръжие и въздушни пушки. Използването на фойерверки. Ракетните сигнали се използват само в случаи на бедствие. 


/6/Управлението на плавателни съдове от лица без съответната квалификация, лица употребили алкохол или други упойващи вещества. 


/7/Почистването на корпусите от обраствания, очукването от ръжда, боядисването  и други подобни. 


/8/Приемане на борда на повече лица от определеното в позволителното за плаване. 


/9/Ползването на радиостанциите и радарните антени след швартоването на кея. 


/10/ Паленето на огън и барбекю в района на пристанището. 


/11/Миенето на мрежи и други приспособления, както и морски продукти,
добити вследствие на рибарска дейност от 01.05 до 01.10. 


/12/Съхранение на инвентар и каквото и да е оборудване на територията нa кейовете, алеите, паркингите и пътищата в пристанището без разрешение. За оборудване и инвентар оставени без надзор отговорността се носи от собственика на същото. 


/13/Миене на автомобили ремаркета и всякакъв вид прикачен инвентар . 


Чл. 21. Операторът на рибарско пристанище Приморско препоръчва на  всички собственици на плавателни съдове и автомобили да имат сключена  застраховка, покриваща съответните рискове от евентуални щети, причинени от и на  собственика, от и на неговия екипаж и/или гости, от и на трети лица, от и на плавателни съдове, от и на автомобили. 


Чл.22. Собствениците на плавателни съдове отговарят за всички вреди, нанесени върху системите и инфраструктурата на пристанището и/или на околните плавателни съдове, в резултат на свое виновно (умишлено или непредпазливо ) поведение (действие или бездействие). 


Чл.23. Операторът на пристанището не носи отговорност за евентуални вреди причинени на плавателните съдове и/или на друго имущество, и/или на намиращи се на територията на пристанището от други плавателни съдове,  и/или трети лица. Увредените лица следва да обезщетяват вредите си чрез предявяване на претенции към застрахователната компания, покриваща  съответните рискове от евентуалните щети. Операторът има задължение да уведоми собствениците на застрашените съдове при спешни ситуации.

Чл.24. Операторът на пристанището не носи отговорност за качеството и  евентуални щети, причинени от ползването на обществени услуги, като  електричество; вода; телефон; кабелна телевизия и интернет, в следствие на неспазване правилата за безопасност при ползване на съответната услуга, непостоянно напрежение, непостоянно налягане на водата или непостоянно качество на телекомуникационните връзки. 


Чл.25. Операторът на пристанището не носи отговорност за щети на имуществото и хора, намиращи се на територията на пристанището, причинени от природни бедствия като земетресения, градушки, бури и други, както и от форсмажорни обстоятелства като пожар, терористични нападения, войни и други.


Чл. 26. Операторът на пристанището не носи отговорност за инциденти и повреди, причинени нa плавателни съдове вследствие вадене и спускане на вода на плавателни съдове, неправилно движение и маневриране в района, подходния канал и акваторията на пристанището. 


Чл. 27. Операторът на пристанище не носи отговорност за инциденти и повреди, причинени върху системите и инфраструктурата на пристанище и/или на плавателните съдове, акостирали в пристанището и/или на трети лица в резултат на извършвана в акваторията на пристанището сервизна и ремонтна дейност.


Чл.28.Операторът при възможност осигурява денонощна охрана на пристанището, която при необходимост осъществява връзка с контролните органи, пожарната служба и полицията. 


Чл.29. При щормово предупреждение екипажите са длъжни да предприемат мерки за сигурността на плавателните съдове. 


Чл.30. При форсмажорни обстоятелства плавателен съд се приема в пристанащето, като не заплаща такси за първите 24 часа от престоя си.


Чл..31 Екипажите на всички плавателни съдове намиращи се на стоянка в  пристанището са длъжни да се запознаят и спазват настоящият правилник. 


Чл.32. Настоящият правилник е общодостъпен при администрацията на  собственика, както и на интернет страницата му . 


Чл.33. /1/ За неспазване на настоящия правилник, Операторът на  рибарско  пристанище Приморско налага парични санкции съгласно тарифата на пристанището : 



- при първо нарушение - глоба 500,00 лв. 



- второ нарушение - глоба 1000,00 лв . 



-трето нарушение - глоба 2000,00 лв. и отстраняване от пристанището. 

/2/ При системно нарушаване на правилника се отнема правото на достъп до пристанището и се предприемат всички законови действия по отстраняване на нарушителя. 

ПРИЛОЖЕНИЕ №2 

ТАРИФА

ЗА ПРИСТАНИЩНИТЕ ТАКСИ И ЦЕНИ НА УСЛУГИ,

СЪБИРАНИ ОТ ОБЩИНА ПРИМОРСКО ЧРЕЗ ОБЩИНСКО ПРЕДПРИЯТИЕ „ЧИСТОТА И ОЗЕЛЕНЯВАНЕ”

Чл. 1 С тази Тарифа се определят пристанищни такси и цени на услуги, за посещения, престой и домуване на яхти и кораби, събирани от Община Приморско за услугите, предлагани от Рибарско пристанище „Приморско”.
Чл.2 Приходи от услуги, вкл. ДДС:

а) За ползване на съоръжение тип „телфер“  собствениците на плавателни съдове от всякакъв вид,с постоянен адрес или настоящ адрес през последните 5 год.в община Приморско, заплащат 40лв.с ДДС годишно.
б) Всички останали собственици на плавателни съдове от всякакъв вид заплащат по 20лв. с ДДС, което им дава право на едно спускане във вода и изваждане в рамките на 24 часа.
в) За ползване на слип, собствениците на плавателни съдове от всякакъв вид заплащат по 5.00 лева с ДДС, което им дава право на едно спускане във вода и изваждане в рамките на 24 часа.
(2) Цена за паркинг от площта на пристанището:

а) за леки автомобили/ремаркета - 2.00 лева с ДДС на  час.

б) за автобуси – 8.00 лв. с ДДС на час.
(3) Цена за ползване на площ на брега за извършване на ремонт на плавателни съдове:

а) При извършване  на  ремонт  на плавателни  съдове, разположени  на   брега  за    определен период,  се  заплаща 10 лв. с ДДС на час. 

б) За събиране   и  изхвърляне на  отпадъци, получени при ремонта на плавателните съдове се заплаща  еднократна  сума в размер на 30.00 лева с ДДС.
*Към ремонтните  работи   не  се отнасят: измиване, боядисване на корпуса с подводна боя или дейности, свързани с подготовка на  плавателния  съд  за  зазимяване.
(4) Цена за един кубически метър питейна вода за зареждане на плавателни съдове от всякакъв вид – 4.00 лв. с ДДС.

(5) Цена за един киловат час електроенергия, подадена от брега на плавателни съдове от всякакъв вид – 1.00 лв. с ДДС.

(6)  Автокранове, повдигачи и други средства, с които се пускат или вадят съдове, заплащат  15,00 лв. с ДДС на час.

(7) За предадени отпадъци плавателните съдове заплащат, както следва:

1. Твърди отпадъци:


а) битови отпадъци - хранителни, медицински, пакетиращи материали - пластмаса, консервени кутии, стъклени съдове, съдове за храна, хартия, картон и др. - резултат от експлоатацията на кораба – 6.00 лева с ДДС на плик до 3 кг.


б) други отпадъци - резултат от експлоатацията на кораба - батерии, бои, омаслени парцали и др. – 10.00 лева с ДДС на плик до 3 кг.

2. Отпадъци от нефтопродукти - сантинни води, използвани масла, шлам (слъдж) и др. 50.00 лв. с ДДС  до 100 литра.

3. Освобождава се от заплащане на такса за управление на отпадъци – резултат от корабоплавателна дейност, кораб или яхта, който:


а) разполага с достатъчен капацитет за съхраняване на борда на съществуващите отпадъци, както и на тези, които ще бъдат генерирани до следващото пристанище, или


б) плава по установена корабна линия и има сключен договор за предаване на отпадъците - резултат от корабоплавателна дейност, в някое от пристанищата по линията.

Чл.3 Приходи от пристанищни такси, вкл. ДДС:
(1) Собствениците на риболовни плавателни съдове заплащат месечна/годишна цена за домуване и престой във водата, както следва от Таблица №1:
	Дължина на плавателния съд 
	Цена в лева с ДДС

за месец
	Цена в лева с ДДС

за година

	До  5.50м.
	50
	150

	От 5,51м. до 10м.
	60
	250

	От 10,01м. до 15м.
	250
	2000

	От 15,01м. до 20м.
	350
	2500

	Над 20,01м.
	500
	4500


*Месечната цена на престой важи за 30 денонощия от датата на приставането. Годишното плащане се извършва еднократно за 12 /дванадесет/ месеца напред, считано от датата на приставането.
(2) Заплащането на такси по предходната алинея, се извършва при спазване на следните условия:

- Да притежава валидно разрешително за стопански риболов за съответната година
- Да членува в някое от рибарските сдружения, на територията на община Приморско

- Да няма изискуеми задължения към рибарското сдружение, в което членува и към община Приморско. 
(3) По реда на ал.1 и ал.2, собствениците на плавателни съдове - лодки, кораби и др. за  развлечение и спорт, използвани с нетърговска цел, се извършва при спазване на следните условия:

- Ползване на плавателното средство за лични нужди /с нетърговска цел/

- Собственикът да е с постоянен адрес на територията на община Приморско или с настоящ адрес през последните 5 години, на територията на община Приморско

- Собственикът на плавателното средство да няма изискуеми задължения към община Приморско.
(4) В случай, че не са изпълнени условията от предходните алинеи, собствениците на риболовни плавателни съдове заплащат месечна/годишна цена за домуване и престой, съгласно Таблица №1, увеличена с 50%.

(5) Собствениците на плавателни съдове – лодки, кораби и др. за  развлечение и спорт, използвани с търговска и нетърговска цел, заплащат дневна/месечна/годишна цена за домуване и престой във водата, както следва от Таблица №2:
	ДНИ
	ЦЕНА В ЛЕВА С ДДС ЗА ДЪЛЖИНА

	
	До

8,24 м
	До

10,68 м
	До

12,20 м
	До

13,73 м
	До

15,25 м
	До

18,30 м
	До

21,35 м
	До

24,40 м
	До

30,05 м

	1
	18.00
	30,00
	60,00
	75,00
	100,00
	145,00
	200,00
	265,00
	300,00

	2
	32,00
	50,00
	110,00
	125,00
	160,00
	220,00
	320,00
	400,00
	450,00

	3
	45,00
	70,00
	145,00
	170,00
	215,00
	285,00
	400,00
	510,00
	570,00

	4
	55,00
	85,00
	170,00
	200,00
	250,00
	330,00
	465,00
	590,00
	655,00

	5
	65,00
	100,00
	190,00
	230,00
	280,00
	375,00
	525,00
	670,00
	740,00

	6
	75,00
	110,00
	210,00
	260,00
	310,00
	415,00
	580,00
	745,00
	825,00

	7
	80,00
	120,00
	230,00
	290,00
	340,00
	455,00
	635,00
	820,00
	905,00

	8
	85,00
	128,00
	246,00
	310,00
	365,00
	490,00
	680,00
	880,00
	965,00

	9
	90,00
	136,00
	262,00
	330,00
	390,00
	525,00
	725,00
	940,00
	1025,00

	10
	95,00
	144,00
	278,00
	350,00
	415,00
	560,00
	770,00
	1000,00
	1085,00

	11
	100,00
	152,00
	294,00
	370,00
	440,00
	590,00
	815,00
	1060,00
	1145,00

	12
	105,00
	159,00
	310,00
	390,00
	465,00
	620,00
	860,00
	1120,00
	1205,00

	13
	110,00
	166,00
	325,00
	410,00
	490,00
	650,00
	900,00
	1180,00
	1265,00

	14
	115,00
	173,00
	350,00
	430,00
	515,00
	680,00
	940,00
	1240,00
	1325,00

	15
	120,00
	180,00
	365,00
	450,00
	540,00
	710,00
	980,00
	1300,00
	1385,00

	16
	125,00
	187,00
	380,00
	470,00
	565,00
	740,00
	1020,00
	1350,00
	1445,00

	17
	130,00
	194,00
	395,00
	490,00
	585,00
	770,00
	1060,00
	1400,00
	1505,00

	18
	135,00
	201,00
	410,00
	510,00
	605,00
	800,00
	1100,00
	1450,00
	1565,00

	19
	140,00
	208,00
	425,00
	530,00
	625,00
	830,00
	1140,00
	1500,00
	1625,00

	20
	145,00
	215,00
	440,00
	550,00
	645,00
	860,00
	1180,00
	1550,00
	1685,00

	21
	149,00
	222,00
	455,00
	570,00
	665,00
	890,00
	1220,00
	1600,00
	1745,00

	22
	153,00
	229,00
	470,00
	585,00
	685,00
	920,00
	1260,00
	1650,00
	1805,00

	23
	157,00
	236,00
	482,00
	600,00
	705,00
	950,00
	1300,00
	1700,00
	1865,00

	24
	161,00
	243,00
	494,00
	615,00
	725,00
	980,00
	1340,00
	1750,00
	1925,00

	25
	165,00
	250,00
	506,00
	630,00
	745,00
	1010,00
	1380,00
	1800,00
	1980,00

	26
	169,00
	257,00
	518,00
	645,00
	765,00
	1040,00
	1420,00
	1850,00
	2035,00

	27
	173,00
	264,00
	530,00
	660,00
	785,00
	1070,00
	1460,00
	1900,00
	2090,00

	28
	177,00
	271,00
	542,00
	675,00
	805,00
	1090,00
	1500,00
	1950,00
	2145,00

	29
	181,00
	278,00
	554,00
	690,00
	825,00
	1110,00
	1540,00
	2000,00
	2200,00

	30
	185,00
	285,00
	565,00
	705,00
	845,00
	1130,00
	1580,00
	2045,00
	2255,00

	ЗА ЕДНА

ГОДИНА
	750,00
	1080,00
	1700,00
	2030,00
	2535,00
	4225,00
	5070,00
	5640,00
	6200,00

	ЗА ТРИМЕСЕЧИЕ
	375,00
	540,00
	850,00
	1015,00
	1267,50
	2112,50
	2535,00
	2820,00
	3100,00


*Дневната цена на престой важи за 24 часа от момента на приставането на плавателния съд. Месечната цена на престой важи за 30 денонощия от датата на приставането. Годишното плащане се извършва еднократно за 12 /дванадесет/ месеца напред, считано от датата на приставането. Тримесечната цена за престой важи за 90 денонощия от датата на приставането. 
(6) Специални кораби, използвани за научни, учебни, културни и спортни цели, за пилотаж, за упражняване на контрол и надзор, за противопожарни, съобщителни, митнически и санитарни цели, заплащат такса в размер на 1.00 лв. с ДДС за всеки започнат бруто тон за всеки започнат месец престой в пристанището.

(7) Собствениците на плавателни съдове заплащат годишна такса за сух док по 20 лв. с ДДС за квадратен метър. Площта се измерва по широчина и дължина на най – дългата/широката част от плавателния съд, включително най – дългата/широката част на съоръжението, на което плавателния съд се придвижва /теглич и др./.

(8) Терените, които ще се ползват за сух док, се определят ежегодно със заповед на Кмета на община Приморско.

Чл.4 (1) Тарифите и цените на услугите са в български лева с включен ДДС.
(2) Собственика на рибарско пристанище „Приморско”, има право след решение на Общински съвет - Приморско да променя цените на услугите, като се задължава да ги обявява предварително.
Приет с Решение № 027/05.03.2010г.

Изм.и допълнение с Решение №034/28.12.2011г. 

Изм.и допълнение с Решение №296/28.03.2013г.

Изм.и допълнение с Решение №372/31.07.2013г.
Изм. и допълнение с Решение №300/28.02.2022г.
Изм. и допълнение с Решение №233/27.02.2025г. – нов §4 в ПЗР.

